Homo ergaster

Ο ***Homo ergaster*** (*χόμο εργκάστερ* = «άνθρωπος εργάτης») ή αλλιώς **Αφρικανικός ''[[Homo erectus]]*** είναι ένα εξαφανισμένο είδος ή υποείδος ανθρώπου, το οποίο ζούσε στην ανατολική και νότια Αφρική κατά την πρώιμη [[Πλειστόκαινο]] εποχή, πριν από περίπου 1,8 έως 1,3 εκατομμύρια έτη. Μια πρώτη ονομασία του ήταν *'ατλάνθρωπος*', από την πρώτη ανακάλυψη οστών στη Βόρεια Αφρική ([[Αλγερία]]) από τον Καμίγ Αραμπούρ το 1954-1956, ονομασία που ετυμολογείται από την [[Άτλας (οροσειρά)|Οροσειρά του Άτλαντα]].

==Ετυμολογία==
Κατά την καθιερωμένη επιστημονική ορολογία, η πρώτη λατινική λέξη *Homo* σημαίνει άνθρωπος, ενώ στην περίπτωση του *Homo ergaster* το δεύτερο μέρος του ονόματος, *ergaster*, σύμφωνα με το σκεπτικό της ονομασίας του είδους το 1975 από τους ανθρωπολόγους, προέρχεται από το αρχαιοελληνικό *ἐργαστήρ* (εργάτης), ως αναφορά για τις ανεπτυγμένες τεχνικές επεξεργασίας του λίθου που χρησιμοποιούσε.

==Καταγωγή==
Υπάρχει διαφωνία μεταξύ των ειδικών σχετικά με την ταξινόμηση και καταγωγή του *Homo ergaster*, αλλά είναι πλέον αποδεκτό πως πρόκειται για τον απευθείας πρόγονο των μετέπειτα ανθρώπινων ειδών, όπως ο Ασιατικός *Homo erectus*, ο μετέπειτα *Homo heidelbergensis*, ο *Homo neanderthalensis *ή αλλιώς Νεάντερταλ, και ο σύγχρονος άνθρωπος του *Homo sapiens.*

Είναι ένα από τα πρώτα μέλη του γένους *Homo*, πιθανώς ο πρόγονος του *Homo erectus*. Μερικοί παλαιοανθρωπολόγοι, θεωρούν πως ο *Homo rgaster* είναι απλώς η Αφρικανική έκδοση του Homo Erectus και ότι δεν υπάρχουν ουσιαστικές διαφορές μεταξύ των δύο. Έτσι υπάρχει η σχετική ορολογία του «*Homo erectus sensu stricto*» για τον Ασιατικό Homo Erectus, και το «*Homo erectus sensu lato*» το οποίο συμπεριλαμβάνει και τα δύο είδη ως ορολογία. Οι πιο πρόσφατες ανακαλύψεις πηγαίνουν ακόμα παραπέρα και ισχυρίζονται πως και τα τέσσερα γνωστά ανθρώπινα είδη της Αφρικής, «[[Homo habilis]]», «[[Homo rudolfensis]]», «Homo ergaster», και «[[Homo erectus]]» είναι αντιπρόσωποι του ίδιου είδους, του επονομαζόμενου «Homo erectus», το οποίο εμφανίστηκε στην Αφρική πριν από 2 εκατομμύρια χρόνια και επεκτάθηκε στην Ευρώπη και την Ασία, φτάνοντας σε μακρινές περιοχές όπως η Κίνα και η Ιάβα της Ινδονησίας, όπου έχουν βρεθεί ίχνη του με ηλικία 1,2 εκατομμυρίων ετών.

Όσο για τον πρόγονο του ίδιου του *ergaster*, πιστεύεται πως προήλθε από τον *Homo habilis* περίπου πριν από 1,9 έως 1,8 εκατομμύρια έτη. 

==Επιτεύγματα==
Πέρα από τις ανεπτυγμένες ικανότητες στην κατασκευή λίθινων εργαλείων, καθώς και το ότι είναι το πρώτο ανθρώπινο είδος που μετανάστευσε πέρα από την Αφρική, θεωρείται πιθανό πως ο *ergaster* ήταν το πρώτο ανθρωποειδές που τιθάσευσε τη [[φωτιά]]. Δεν είναι βέβαιο το αν το έκανε με το να διατηρεί τη φυσική φωτιά που έβρισκε (από πυρκαγιές και κεραυνούς) ή με το να προκαλεί ο ίδιος τη δημιουργία φωτιάς με χρήση κλαδιών ή λίθων, όμως είναι γενικώς αποδεκτό πως είχε τη δυνατότητα ελέγχου και χρήσεώς της.

Σύμφωνα με ενημερωτική σειρά εκπομπών του BBC του 2003 ο *ergaster'' ήταν πιθανώς το πρώτο ανθρώπινο είδος του οποίου τη φωνή οι σύγχρονοι άνθρωποι θα αναγνώριζαν ως ανθρώπινη φωνή.

## Παραπομπές


## Εξωτερικοί σύνδεσμοι
* 
* 

Κατηγορία:Ανθρώπινη εξέλιξη
Κατηγορία:Ανθρωπίδες
Κατηγορία:Προϊστορικά πρωτεύοντα